Lanuza

Lanuza ye un lugar aragonés d'a provincia de Uesca situato en o municipio de Sallent de Galligo en a comarca de l'Alto Galligo.

Lanuza ye conoixita en todo Aragón por estar a cuna de nueu chusticias d'Aragón, entre ellos uno d'os mas importants, Chuan V de Lanuza.

 Demografía 
Hue lo día Lanuza ye un lugar meyo-amortato, pero en 1488 heba 20 fogars y en 1863 39 casas. O 21 de chinero de 1978 os zaguers 141 habitants d'o lugar se'n fueron debito a que o entibo ya embadinaba as tierras y as casas mas baixas.

Hue dezaga de quedar amortata por a construcción de l'entibo que leva o suyo nombre, ha estato apanyato y cuantas famillas ocupan de nuevo as suyas carreras.

 Cheografía 
Posata a 1.284 metros d'altaria en o canto zurdo d'o río Galligo, a 91 km de distancia de Uesca, a capital d'a suya provincia.

 Historia 
Lanuza amaneixe documentata por primera vegata en o sieglo XIII.

 Molimentos 
 Ilesia d'o Salvador de Lanuza, una ilesia adedicada a lo Salvador, constriyida en lo sieglo XIX, anque conserva un crismón romanico en a suya frontera asina como encara conserva bels repuis d'a suya magnifica arquitectura popular de montanya a pesar d'haber estato de raso restaurata, puertas, finestras, fuents, etcetra... muestran encara la polideza d'iste lugar que estió solar d'a casa de Lanuza. Ye la ilesia parroquial d'o lugar. Parroquias del Arciprestazgo de Biescas en o sitio web d'a Diocesi de Chaca.

 Actividaz culturals 
Encara se celebra en Lanuza o Festival Pireneus Sud toz os anyos en o mes de chulio sobre un escenario dencima d'as auguas de l'entibo dende 1992.

 Referencias 

 Vinclos externos 
 Festival Pireneus Sud.

*